Džentrifikácia

Džentrifikácia (nesprávne gentrifikáciaPísanie „gentr-“ namiesto „džentr-“ je v slovenčine na rozdiel od češtiny nesprávne. Uvádza to jednak výslovne Slovník slovenského jazyka a jednak bola alternatíva gentr- vynechaná v preklade českého Slovníka cudzích slov akademického do slovenčiny.) je súbor lokálnych sociálno-kultúrnych zmien, ktoré sú dôsledkom toho, keď bohatší ľudia nakupujú nehnuteľnosti na bývanie v dosiaľ menej prosperujúcich spoločenstvách. V nadväznosti na džentrifikáciu rastie priemerný príjem a klesá priemerná veľkosť rodiny v spoločenstve, čo môže viesť k vytlačeniu nízkopríjmových vrstiev obyvateľstva (z dôvodu zvýšeného nájomného, vyššej ceny domov a vyššej dane z vlastníctva). Tento typ populačnej zmeny znižuje priemyselné využitie pôdy, ktoré ustupuje využitiu pre obchod a bývanie. Okrem toho sa do skôr zanedbaných oblastí sťahujú nové firmy zamerané na bohatších spotrebiteľov, čo ďalej znižuje dostupnosť služieb pre menej majetných domorodcov.

Opačným procesom džentrifikácie je suburbanizácia.

 Referencie 

 Zdroj 


Kategória:Urbánna geografia
Kategória:Urbanizmus
Kategória:Sociologická terminológia